pythainlp/thai-wiki-dataset-v4 huggingface dataset:
ปาลักปนีร

ปาลักปนีร์ (Palak paneer) เป็นอาหารมังสวิรัตที่มีต้นกำเนิดในอนุทวีปอินเดีย ประกอบด้วยปานีร์ (ชีสอินเดีย) ในแกงปาลัก (ผักโขม) ซึ่งประกอบด้วยเครื่องเทศต่าง ๆ เช่น ขิง กระเทียม กะรัม มาซาล่า
บางครั้งชาวตะวันตกเรียก "ปาลัก ปานีร์" ว่า "ปานีร์เขียว" (green paneer) 
สีเขียวนั้นนอกจากจะมาจากผักโขมแล้ว ในบางสูตรอาจใช้ mustard greens ผักใบเขียวอื่น ๆ ปาลัก ปานีร์ เป็นอาหารจานสำคัญของอินเดียเหนือ จึงมีขายเป็นอาหารพื้นฐานในร้านอาหารอินเดียประเภท ธบา (Dhaba ร้านอาหารอินเดียริมทางด่วนในสหรัฐ ส่วนใหญ่เป็นร้านอาหารปัญจาบ) ทุกร้าน
เวเคชั่นไทม์

เวเคชั่นไทม์  เป็นเพลงภาษาอังกฤษของวงดนตรีชาวไทย "Part Time Musicians" ปล่อยเมื่อปี 2557 ต่อมาเพลงถูกเลือกโดยผู้กำกับภาพยนตร์ นวพล ธำรงรัตนฤทธิ์ เมื่อปี 2558 มาเพื่อใช้ประกอบภาพยนตร์เรื่องฟรีแลนซ์..ห้ามป่วย ห้ามพัก ห้ามรักหมอ โดยดัดแปลงดนตรีและเนื้อร้องเป็นภาษาไทย แต่ยังคงท่อนฮุกที่ร้องว่า "ดิสอิสเดอะ เวเคชั่นไทม์" เป็นภาษาอังกฤษไว้ ขับร้องโดยอภิวัชร์ เอื้อถาวรสุข และ วิโอเลต วอเทียร์
โรคติดเชื้อ (การแพทย์เฉพาะทาง)

การแพทย์เฉพาะทางด้านโรคติดเชื้อเป็นการแพทย์เฉพาะทางที่ศึกษาเกี่ยวกับการวินิจฉัย ควบคุม และรักษาโรคติดเชื้อ แพทย์เฉพาะทางด้านนี้อาจมีหน้าที่ดูแลรักษาการติดเชื้อในโรงพยาบาล หรือเมื่อพบผู้ป่วยที่มีภาวะติดเชื้อซับซ้อน เช่น การติดเชื้อในผู้ที่มีภาวะภูมิคุ้มกันบกพร่อง การติดเชื้อในโรงพยาบาล หรือการดื้อยาต้านจุลชีพ
สาขานี้มีความเกี่ยวข้องอย่างใกล้ชิดกับการควบคุมการแพร่กระจายของโรค (epidemiology) และมักทำงานร่วมกับทีมควบคุมโรคติดต่อในระดับโรงพยาบาลหรือระดับประเทศ โดยเฉพาะในกรณีที่มีการระบาดของโรค เช่น วัณโรค ไข้เลือดออก หรือโควิด-19
อปริเคราะห์

อปริเคราะห์  หรือ อปริครหะ ในศาสนาฮินดูและศาสนาเชน เป็นคุณธรรมในการไม่ครอบครอง การไม่ลักขโมย และไม่โลภอปริเคราะห์ ตรงข้ามกับ ปริเคราะห์ หลักของอปริฤห์ให้คงความอยากที่จะครอบครองและเสาะหาในสิ่งที่จำเป็นหรือสำคัญ ขึ้นอยู่กับบริบทหรือช่วงชีวิตของบุคคล อปริคฤห์ยังมุ่งเน้นการควบคุมความอยากและความโลภที่จะได้รับสิ่งหนึ่งหรือประโยชน์ของตนมาโดยการที่ต้องทำร้ายหรือ้บียดเบียนผู้อื่น ในศาสนาเชนนั้นอาจรวมถึงการที่ต้องทำร้ายสิ่งมีชีวิตอื่น ๆ ทุกชนิด
อปริคฤห์เกี่ยวข้องกับ "ทาน" (dāna) ทั้งในมุมมองของผู้ให้และผู้รับ
พรหมจรรย์ (แนวคิดทางศาสนา)

พรหมจรรย์ (เทวนาครี: ब्रह्मचर्य) เป็นแนวคิดที่พบในศาสนาแบบอินเดีย อันแปลตรงตัวว่า "การกระทำตนให้ประหนึ่งพรหม"
แนวคิดพรหมจรรย์นั้นไม่ได้หมายถึง "การอยู่เป็นโสด" (celibacy) พรหมจรรย์ในศาสนาแบบอินเดียไม่ได้หมายถึงการถือสภาพพรหมจารีและการเว้นจากกิจกรรมทางเพศเสมอไป แต่มุ่งเน้นไปที่การควบคุมจิตตะ ไม่ให้มีอารมณ์ต่าง ๆ เพื่อเข้าถึง "พรหมญาณ"
ในแนวคิดอาศรมสี่ของศาสนาฮินดู "พรหมจรรย์" เป็นหนึ่งในสี่ขั้นของชีวิตซึ่งตามด้วย คฤหัสถ์, วานปรัสถ์ และ สัญญาสี "พรหมจรรย์" ในอาศรมสี่ หมายถึงวัยเด็กไปจนถึงอายุราว 25 ปี ให้หมั่นเพียรศึกษาเล่าเรียนและให้ประพฤติตนอยู่ในการไม่มีคู่ครอง
อนุสรี ทับสุวรรณ

อนุสรี ทับสุวรรณ (เกิด 23 พฤษภาคม พ.ศ. 2512) คณะที่ปรึกษารัฐมนตรีว่าการกระทรวงยุติธรรม และคณะที่ปรึกษารัฐมนตรีว่าการกระทรวงเกษตรและสหกรณ์ อดีตสมาชิกสภาผู้แทนราษฎร แบบบัญชีรายชื่อ สังกัดพรรครวมพลัง อดีตสมาชิกพรรคภูมิใจไทย ลาออกจากการเป็นสมาชิกพรรคภูมิใจไทย เมื่อวันที่ 1 ตุลาคม พ.ศ. 2566
ประวัติ.
อนุสรี ทับสุวรรณ เกิด 23 พฤษภาคม 2512 เป็นบุตรของ พล.ต.ท.อนุชา ทับสุวรรณ และ สิตางศุ์ บูรณสิงห์ ทับสุวรรณ บิดาเป็นนายตำรวจคนสนิทของพลเอก ชาติชาย ชุณหะวัณ เธอได้เข้าเรียน คณะรัฐศาสตร์ จุฬาลงกรณ์มหาวิทยาลัย ภาควิชาความสัมพันธ์ระหว่างประเทศ จนจบปริญญาตรี เกียรตินิยม อันดับ 2 และปริญญาโท ความสัมพันธ์ระหว่างประเทศ (นโยบายการพัฒนา) จากมหาวิทยาลัย United States International University - Europe กรุงลอนดอน ประเทศอังกฤษ ปัจจุบันกำลังศึกษาต่อในระดับปริญญาเอกสาขาผู้นำทางสังคม ธุรกิจและการเมือง วิทยาลัยนวัตกรรมสังคม มหาวิทยาลัยรังสิต
การทำงาน.
อนุสรี ทับสุวรรณ เคยเป็นข้าราชการกระทรวงการต่างประเทศ ตั้งแต่ปี 2537 ทำงานที่กรมเศรษฐกิจระหว่างประเทศ กรมสารนิเทศ กรมเอเชียตะวันออก สำนักนโยบายและแผน สำนักบริหารบุคคล ที่สำคัญ เป็นกงสุล ณ สถานกงสุลใหญ่ ณ เมืองฮ่องกง 4 ปี ระหว่างปี 2547-2550 เคยเป็นเลขานุการ รมช.และ รมว.กระทรวงการต่างประเทศ (ดร.สุรินทร์ พิศสุวรรณ) ต่อมาลาออกจากราชการมาทำงานการเมืองท้องถิ่น โดยอาจารย์สมัยรัฐศาสตร์จุฬาฯ ม.ร.ว. สุขุมพันธุ์ บริพัตร ชวนให้มาทำงานในตำแหน่ง เลขานุการผู้ว่าราชการกรุงเทพมหานคร ถือเป็นงานการเมืองครั้งแรก ระหว่างปี 2554-2557 
จากนั้น พล.ต.อ.อดุลย์ แสงสิงแก้ว ได้ชักชวนให้มาทำงานที่กระทรวงการพัฒนาสังคมและความมั่นคงของมนุษย์ และต่อด้วยกระทรวงแรงงาน ในตำแหน่งข้าราชการการเมือง ประจำสำนักเลขาธิการนายกรัฐมนตรี มีบทบาทในการดูแลด้านยุทธศาสตร์ปฏิบัติการข่าวสารและมิติการเมือง รวมทั้งงานด้านต่างประเทศ สตรี เด็ก ผู้พิการ ผู้ด้อยโอกาส และเจรจากับกลุ่มองค์กรต่างๆ 
อนุสรี ทับสุวรรณ เข้าสู่การเมืองอย่างจริงจังโดยการรับตำแหน่ง ผู้อำนวยการพรรครวมพลังประชาชาติไทย (รปช.) เมื่อปี 2561 และต่อมารับสมัครเลือกตั้งแบบบัญชีรายชื่อในลำดับที 4 เมื่อวันที 7 ก.พ. 2562 และได้รับเลือกตั้งเป็น ส.ส.บัญชีรายชื่อ ในนามพรรครวมพลังประชาชาติไทย ซึ่งภายหลังได้เปลี่ยนชื่อเป็น พรรครวมพลัง
หลังจากทำหน้าที่สมาชิกสภาผู้แทนราษฎร จนเกือบครบวาระสมัยประชุมสภาผู้แทนราษฎรชุดนี้ นางสาวอนุสรีฯ ลาออกจากสมาชิกสภาผู้แทนราษฎร และสมาชิกพรรครวมพลัง ในวันที่ 15 ธันวาคม 2565 และเข้าสมัครเป็นสมาชิกพรรคภูมิใจไทย วันที่ 16 ธันวาคม 2565 และลาออกจากการเป็นสมาชิกพรรคภูมิใจไทย เมื่อวันที่ 1 ตุลาคม 2566
ด้านสังคม.
ในปี 2564 เป็นผู้ก่อตั้งองค์กรสาธารณะประโยชน์ "สถาบันอนุสรีรวมใจให้กัน" เพื่อช่วยเหลือ กลุ่มเป้าหมาย ประกอบด้วยกลุ่มคนพิการ ผู้สูงอายุ และผู้ใช้แรงงานที่ด้อยโอกาส ที่ได้รับความ
เดือดร้อนจากผลกระทบจากสถานการณ์ระบาดของเชื้อโรคโควิด 19 ทั้งทางตรงและทางอ้อม
มาดแลน เดอ บูร์บง-บูว์แซ

มาดแลน เดอ บูร์บง-บูว์แซ  ประสูติเมื่อวันที่ 23 มีนาคม 2441 ณ ปารีส ฝรั่งเศส เป็นบุตรีของฌอร์ฌ เดอ บูร์บง-บูว์แซ เคานต์แห่งลีเญียร์ และมารี ฌาน เดอ แกแร เดอ กีย็อง บิดาของพระองค์เป็นทายาทสายตรงของ หลุยส์ เดอ บูร์บง บิชอปแห่งลีแยฌ
เสกสมรส.
มาดแลน เดอ บูร์บง-บูว์แซ ทรงเสกสมรสกับ เจ้าชายซาเวียแห่งบูร์บง-ปาร์มา เมื่อวันที่ 19 พฤศจิกายน 2470 ซึ่ง อีไลแอส ดยุกแห่งปาร์มา พระบิดาของพระสวามี ยินยอมการเสกสมรสในครั้งนี้ ทำให้เธอมีพระอิสริยยศ เจ้าหญิงแห่งบูร์บง ทั้ง 2 มีพระบุตรดังนี้
ทั้งนี้ พระสวามีของพระองค์ยังทรงเป็นผู้อ้างสิทธิสมเด็จพระราชาธิบดีแห่งสเปนอีกด้วย
เล่าเอ๋ง

เล่าเอ๋ง หรือชื่อในภาษาจีนกลางว่า หลิว หย่ง  มีชื่อรองว่า กงโช่ว  เป็นอ๋องแห่งรัฐจ๊กก๊กในยุคสามก๊กของจีน เป็นบุตรชายของเล่าปี่ จักรพรรดิผู้ก่อตั้งจ๊กก๊ก เป็นน้องชายต่างมารดาของเล่าเสี้ยน จักรพรรดิองค์ที่สองของจ๊กก๊ก
ประวัติ.
เล่าเอ๋งเกิดในปีใดไม่ทราบแน่ชัด บิดาของเล่าเอ๋งคือเล่าปี่ ขุนศึกในช่วงปลายยุคราชวงศ์ฮั่นตะวันออก ซึ่งขึ้นเป็นจักรพรรดิผู้ก่อตั้งรัฐจ๊กก๊กในยุคสามก๊ก มารดาของเล่าเอ๋งเป็นภรรยาน้อยคนหนึ่งของเล่าปี่ เล่าเอ๋งเป็นน้องชายต่างมารดาของเล่าเสี้ยน รัชทายาทของเล่าปี่และจักรพรรดิองค์ที่สองของจ๊กก๊ก
ราวเดือนกรกฎาคม ค.ศ. 221 หลังจากเล่าปี่ขึ้นเป็นจักรพรรดิได้สามเดือน เล่าปี่ได้ส่งเคาเจ้งผู้ดำรงตำแหน่งซือถู ไปเป็นทูตอ่านพระราชโองการแต่งตั้งให้เล่าเอ๋งมีบรรดาศักดิ์เป็น "หลู่อ๋อง" (魯王).
ในปี ค.ศ. 230 ในรัชสมัยพระเจ้าเล่าเสี้ยน บรรดาศักดิ์ของเล่าเอ๋งได้เปลี่ยนเป็น "กานหลิงอ๋อง" (甘陵王) เล่าเอ๋งเกลียดขันทีฮุยโฮซึ่งพระเจ้าเล่าเสี้ยนทรงโปรดและไว้วางใจเป็นอย่างสูง หลังจากฮุยโฮขึ้นมามีอำนาจได้ทูลว่าร้ายเล่าเอ๋งต่อเบื้องพระพักตร์พระเจ้าเล่าเสี้ยน ทำให้พระเจ้าเสี้ยนเหินห่างกับเล่าเอ๋ง และทรงปฏิเสธที่จะพบกับเล่าเอ๋งเป็นเวลามากกว่าสิบปี
ในปี ค.ศ. 264 หลังจ๊กก๊กถูกพิชิตโดยรัฐวุยก๊ก เล่าเอ๋งได้ย้ายไปพำนักที่เมืองลกเอี๋ยงอันเป็นเมืองหลวงของวุยก๊ก ราชสำนักวุยก๊กแต่งตั้งให้เล่าเอ๋งดำรงตำแหน่งเฟิ่งเชอตูเว่ย์ (奉車都尉) มีบรรดาศักดิ์เป็นเซียงโหว (鄉侯) ไม่ปรากฏแน่ชัดว่าเล่าเอ๋งเสียชีวิตในปีใด 
เล่าเอ๋งมีหลานชายชื่อเล่าเสฺวียน (劉玄 "หลิว เสฺวียน") ซึ่งรอดชีวิตจากวิบัติหย่งเจียในปี ค.ศ. 311
โบรุต ปาฮอร์

โบรุต ปาฮอร์ (เกิดวันที่ 2 พฤศจิกายน พ.ศ. 2506) เป็นนักการเมืองสโลวีเนียที่ทำหน้าที่เป็นประธานาธิบดีแห่งสโลวีเนียตั้งแต่เดือนธันวาคม พ.ศ. 2555 ถึงเดือนธันวาคม พ.ศ. 2565 เขาเป็นนายกรัฐมนตรีสโลวีเนียตั้งแต่เดือนพฤศจิกายน พ.ศ. 2551 ถึงเดือนกุมภาพันธ์ พ.ศ. 2555
โคตรเซียนโรงเรียนพนัน

โคตรเซียนโรงเรียนพนัน เป็นซีรีส์มังงะญี่ปุ่น ที่เขียนโดย Homura Kawamoto และวาดภาพประกอบโดย Tōru Naomura เริ่มตีพิมพ์ในนิตยสาร"กังกังโจ๊กเกอร์" ของสแควร์เอนิกซ์ ในเดือนมีนาคม พ.ศ. 2557 มีการรวบรวมไว้เป็นเล่ม"ทังโกบง" ถึงเล่มที่ 16 เมื่อเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์รักพิมพ์
ได้รับการดัดแปลงเป็นซีรีส์อนิเมะโทรทัศน์โดยสตูดิโอแมปปา ออกอากาศในญี่ปุ่นตั้งแต่เดือนกรกฎาคมถึงกันยายน พ.ศ. 2560 ฤดูกาลที่สองชื่อ"โคตรเซียนโรงเรียนพนัน" ×× ออกอากาศตั้งแต่เดือนมกราคมถึงมีนาคม พ.ศ. 2562 ซีรีส์อนิเมะได้รับลิขสิทธิ์โดยเน็ตฟลิกซ์นอกประเทศญี่ปุ่น
<templatestyles src="Template:TOC limit/styles.css" />
Scolopendra subspinipes

Scolopendra subspinipes เป็นสปีชีส์ของ ตะขาบ ขนาดใหญ่ พบได้ทั่วไปในเอเชียตะวันออก จัดเป็นชนิดที่มีการกระจายพันธุ์กว้างและพบได้ทั่วไปสำหรับตะขาบในสกุล "Scolopendra" สปีชีส์นี้พบในพื้นที่โดยรอบมหาสมุทรอินเดีย บริเวณเขตร้อนและกึ่งเชตร้อนของทวีปเอเชียนับแต่รัสเซียไปจนถึงมาเลเซียและอินโดนีเซีย ออสเตรเลีย อเมริกาใต้ อเมริกากลาง หมู่เกาะในทะเลแคริบเบียน และบางส่วนของภาคใต้ของสหรัฐ แต่ไม่ชัดเจนว่าการกระจายนี้เป็นไปโดยธรรมชาติหรือเกิดจากการกระทำของมนุษย์
คุณเซ็นโกะ เทพจิ้งจอกคอยช่วยเหลือ

คุณเซ็นโกะ เทพจิ้งจอกคอยช่วยเหลือ หรือ คุณเซ็นโกะเทพจิ้งจอกจอมป่วน (; โรมาจิ: "Sewayaki Kitsune no Senko-san") เป็นซีรีส์มังงะ ตลกญี่ปุ่นโดย Rimukoro ได้รับการสนใจอย่างต่อเนื่องทางอินเทอร์เน็ตผ่านเว็บไซต์ Comic Newtype ของคาโดกาวะโชเต็ง ตั้งแต่เดือนตุลาคม พ.ศ. 2560 และได้รับการดัดแปลงเป็นอนิเมะ จาก โดงาโกโบ ฉายวันที่ 10 เมษายน พ.ศ. 2562
เรื่องย่อ.
คุโรโตะ นากาโนะ เป็นมนุษย์เงินเดือนหนุ่มมีชีวิตที่ไม่มีความสุขและเครียดซึ่งเกือบจะถูกครอบครองโดยงานของเขาใน บริษัท ที่เขาทำงานให้ คืนหนึ่งช่วงเวลาที่เขาเปิดประตูบ้านของเขาเขาพบเด็กน้อยที่น่ารักพร้อมหูจิ้งจอกกำลังทำอาหารเย็น ชื่อของเธอคือเซ็นโกะ เทพจิ้งจอกอายุ 800 ปี และเธอถูกส่งมาบนโลกจากโลกวิญญาณเพื่อช่วยเหลือนากาโนะจากชีวิตที่ไม่มีความสุขของเขาและช่วยเขาค้นหาความสุขอีกครั้ง ณ จุดนั้นชีวิตของนากาโนะจึงเริ่มเปลี่ยนไป
 ให้เสียงโดย: 
ตัวละคร.
Senko เป็นเทพจิ้งจอกอายุ 800 ปีที่ถูกส่งมาจากโลกแห่งวิญญาณเพื่อปลดปล่อยนากาโนะจากชีวิตที่ทำงานหนักและเครียดของเขา เธอดีใจที่จะทำอาหารและทำความสะอาดบ้านของเขา เธอย้ายเข้ามาที่บ้านของนากาโนะและทำตัวเหมือนภรรยาและแม่ที่เป็นประโยชน์
เธอชอบที่จะเล่นกับเขาเช่นนอนบนตักเพื่อให้แน่ใจว่าเขาได้นอนหลับพักผ่อนเพียงพอ เธอจะเสียใจถ้า Nakano จัดลำดับความสำคัญการทำงานมากกว่าสุขภาพของเขา
 ให้เสียงโดย: 
Nakano เป็นมนุษย์เงินเดือนและทำงานในบริษัทมืดแห่งหนึ่ง ก่อนที่ เซนโกะ จะมาเขาใช้ชีวิตอยู่กับงานอย่างไม่หยุดหย่อน นอนดึก กินอาหารที่ไม่มีประโยชน์ และอยู่อย่างโดดเดี่ยว ส่วนใหญ่เขาต้องตื่นแต่เช้ามารอรถไฟขบวนแรกไปทำงานและหลังจากเสร็จสิ้นสายกลับบ้านรถไฟขบวนสุดท้าย นากาโนะเติบโตขึ้นมาในชนบทพร้อมกับปู่ย่าตายายของเขาหลังจากที่ย้ายไปอยู่ที่ชานเมืองของเมืองใหญ่เพื่อทำงาน ชีวิตของเขาเปลี่ยนไปในทางที่ดีขึ้นหลังจาก Senko เข้ามาในชีวิตของเขา
สุขภาพและจิตของนากาโนะดีขึ้นเมื่อเวลาผ่านไปเนื่องจากการดูแลของเซนโกะ ดูเหมือนว่าเขาจะมีกำลังใจเมื่อจับหางหรือหูของ Senko เนื่องจากความนุ่มนวลของ เขาไม่ยอมพลาดโอกาสที่จะใช้นิ้วของเขาผ่านขนของเธอ Senko ยอมให้เขาอย่างไม่เต็มใจขณะที่เธอรู้ว่าอะไรทำให้เขามีความสุข
 ให้เสียงโดย: 
 ให้เสียงโดย: 
 ให้เสียงโดย: 
มังงะ.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> April 10, 2018</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> August 10, 2018</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> December 10, 2018</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> April 10, 2019</td><td></td></tr>
</table>
อนิเมะ.
มีการประกาศเปิดตัวอนิเมะทางซีรีส์เมื่อวันที่ 2 ธันวาคม 2018 ซีรีส์นี้เป็นแอนิเมชันโดย Doga Kobo และกำกับการแสดงโดย Tomoaki Koshida โดยมี Yoshiko Nakamura เป็นผู้กำกับ และ Miwa Oshima ผู้ออกแบบตัวละคร Yoshiaki Fujisawa ผู้เขียนเพลง
กอร์กา กูรูเซตา

กอร์กา กูรูเซตา โรดริเกซ (เกิด 12 กันยายน ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งกองหน้าตัวเป้าให้กับอัตเลติกเดบิลบาโอ สโมสรในลาลิกา
ประวัติ.
กูรูเซตาเกิดในซานเซบัสเตียน จังหวัดกิปุซโกอา แคว้นประเทศบาสก์ กูรูเซตาเข้าร่วมทีมเยาวชนของอัตเลติกเดบิลบาโอในปี ค.ศ. 2014 จากอันติกูโอโก
คาร์ด

คาร์ด  เป็นกลุ่มดนตรีผสมชาวเกาหลีใต้ ภายใต้ ดีเอสพีมีเดีย เปิดตัวอย่างเป็นทางการเมื่อวันที่ 19 กรกฎาคม 2017 ด้วยมินิอัลบั้มแรก "" ประกอบด้วยสมาชิก 4 คนคือ เจเซฟ, บีเอ็ม, โซมิน และ จีอู ชื่อ KARD ย่อมาจาก King, Ace, JokeR, & HiDden
มุฮัมมัด อัลบุคอรี

มุฮัมมัด อิบน์ อิสมาอีล อัลบุคอรี (‎21 กรกฎาคม ค.ศ.810 – 1 กันยายน ค.ศ.870) มักเรียกเป็น อิหม่ามบุคอรี เป็นนักวิชาการอิสลามชาวเปอร์เซีย ที่ถือกำเนิดในบูฆอรอ (เมืองหลวงของแคว้นบุคอรอ ประเทศอุซเบกิสถาน) เขาเป็นคนรวมรวมชุดฮะดีษลงในหนังสือที่มีชื่อว่า "เศาะฮีฮ์ อัลบุคอรี" ซึ่งเป็นที่ยอมรับกันในกลุ่มชาวมุสลิมนิกายซุนนี และหนังสืออื่น ๆ เช่น "อัลอะดะบุลมุฟร็อด"
ประวัติ.
เกิด.
มุฮัมมัด อิบน์ อิสมาอิล อัลบุคอรี อัลญุอ์ฟี เกิดในวันที่ 21 กรกฎาคม ค.ศ.810 (13 เชาวาล ฮ.ศ.194) ในเมืองบุคอรอ, ทรานโซเซียนา (ปัจจุบันคือประเทศอุซเบกิสถาน).
การศึกษาฮะดีษ และการเดินทาง.
ตอนที่เขามีอายุ 16 ปี เขาไปทำฮัจญ์ที่มักกะฮ์พร้อมกับน้องและแม่ของเขา โดยตอนอยู่ที่นั่น เขาเดินทางไปที่สำนักอิสลามเพื่อสอบถามนักปราชญ์และแลกเปลี่ยนฮะดีษ.
หนังสือของเขาเป็นที่แนะนำในกลุ่มมุสลิมนิกายซุนนีอย่างมาก และถือเป็นหนังสือฮะดีษที่เที่ยงตรงที่สุด แต่บุคอรีไม่ได้ทำฮะดีษอย่างเดียวเท่านั้น เขายังผลิตหนังสืออื่นอีก เช่น "อัล-อะดาบ อัล-มุฟรัด" เป็นต้น
วาระสุดท้าย.
ในปีค.ศ.864/ฮ.ศ.250 เขาเดินทางไปที่นิชาปูร์ แล้วเขาพบกับมุสลิม อิบน์ อัล-ฮัจญาจ์ โดยบุคอรีรับเขาเป็นศิษย์ และหลังจากนั้น มุสลิมก็กลายเป็นผู้รวบรวมฮะดีษในหนังสือชื่อ "ซอฮิฮ์ มุสลิม". แต่เนื่องจากว่ามีปัญหาทางการเมือง จึงทำให้บุคอรีย้ายไปที่ Khartank, ซึ่งเป็นหมู่บ้านใกล้ซามาร์กันต์ แล้วเสียชีวิตในปีค.ศ.870/ฮ.ศ.256.
ลูอิส อีนาซียู ลูลา ดา ซิลวา

ลูอิส อีนาซียู ลูลา ดา ซิลวา (ชื่อเกิด: ลูอิส อีนาซียู ดา ซิลวา; เกิด 27 ตุลาคม ค.ศ. 1945) เป็นนักการเมืองและนักสหภาพแรงงานชาวบราซิลที่ดำรงตำแหน่งประธานาธิบดีบราซิลคนที่ 39 ตั้งแต่วันที่ 1 มกราคม ค.ศ. 2023 เขาเคยดำรงตำแหน่งเป็นประธานาธิบดีคนที่ 35 ใน ค.ศ. 2003 ถึง 2010
เฟร์นังดู เอ็งรีกี การ์โดซู

เฟร์นังดู เอ็งรีกี การ์โดซู  เป็นนักสังคมวิทยา ศาสตราจารย์ และนักการเมืองชาวบราซิล เขาดำรงตำแหน่งประธานาธิบดีคนที่ 34 ของบราซิลตั้งแต่วันที่ 1 มกราคม พ.ศ. 2538 ถึงวันที่ 31 ธันวาคม พ.ศ. 2545
อีตามาร์ ฟรังกู

อีตามาร์ ฟรังกู  เป็นนักการเมืองชาวบราซิลผู้ดำรงตำแหน่งประธานาธิบดีคนที่ 33 ของบราซิลตั้งแต่วันที่ 29 ธันวาคม พ.ศ. 2535 ถึงวันที่ 31 ธันวาคม พ.ศ. 2537 ก่อนหน้านี้เขาดำรงตำแหน่งรองประธานาธิบดีบราซิลตั้งแต่ พ.ศ. 2533 จนกระทั่งการลาออกของประธานาธิบดีเฟร์นังดู กอโลร์ จี แมลู และเขาได้เสียชีวิตในวันที่2 กรกฎาคม พ.ศ.2554 ในวัย81ปี
เฟร์นังดู กอโลร์ จี แมลู

เฟร์นังดู อาฟงซู กอโลร์ จี แมลู (เกิด 12 สิงหาคม พ.ศ. 2492) เป็นนักการเมืองชาวบราซิลผู้ดำรงตำแหน่งประธานาธิบดีคนที่ 32 ของบราซิลระหว่าง พ.ศ. 2533–2535
พลเอกทหารราบ

พลเอกทหารราบ เป็นยศทหารบกในอดีตของประเทศเยอรมนีและจักรวรรดิรัสเซีย
ประเทศเยอรมนี.
ในประเทศเยอรมนี พลเอกทหารราบ  เป็นยศที่มีความอาวุโสสูงกว่าพลโท  แต่อยู่ต่ำกว่าพลเอกอาวุโส  และจอมพล  
ยศทหารในกองทัพบกที่มีศักดิ์เท่าเทียมกันได้แก่ พลเอกทหารม้า , พลเอกทหารปืนใหญ่  , พลเอกทหารช่าง , พลเอกทหารภูเขา , พลเอกทหารยานเกราะ  และพลเอกทหารสื่อสาร 
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ , พลเอกทหารพลร่ม , พลเอกทหารปืนใหญ่ต่อต้านอากาศยาน , พลเอกทหารสื่อสารอากาศ  และพลเอกทหารนักบิน 
ประเทศรัสเซีย.
ในจักรวรรดิรัสเซีย พลเอกทหารราบ  เป็นยศที่มีความอาวุโสสูงกว่าพลโท (генера́л-лейтена́нт) แต่อยู่ต่ำกว่าจอมพล (генерал-фельдмаршал) พึ่งสังเกตุว่าจักรวรรดิรัสเซียไม่มียศพลเอกอาวุโสเหมือนเยอรมนี
ยศนี้ถูกแต่งตั้งครั้งแรกในปี 1796 และเลิกใช้ในปี 1917 มีนายทหารได้รับยศนี้ทั้งสิ้น 804 นาย
วอลกา-วอลกา

วอลกา-วอลกา  เป็นภาพยนตร์ตลกจากสหภาพโซเวียต กำกับโดยกรีโกรี อะเลคซันดรอฟ ภาพยนตร์เน้นยังกลุ่มนักแสดงสมัครเล่นระหว่างทางไปมอสโกเพื่อแสดงในการประกวดความสามารถพิเศษที่เรียกว่า Moscow Musical Olympiad การแสดงส่วนใหญ่เกิดขึ้นในเรือกลไฟที่เดินทางไปตามแม่น้ำวอลกา บทนำแสดงโดยภรรยาของอะเลคซันดรอฟ ลูย์บอฟ ออร์โลวา และ Igor Ilyinsky
โฌแซ ซาร์เนย์

โฌแซ ซาร์เนย์ จี อาราอูฌู กอสตา  เป็นนักการเมือง นักกฎหมาย และนักเขียนชาวบราซิล เขาทำหน้าที่เป็นประธานาธิบดีคนที่ 31 ของบราซิลตั้งแต่วันที่ 21 เมษายน พ.ศ. 2528 ถึงวันที่ 14 มีนาคม พ.ศ. 2533
ราซกรอมเนเมซคีฮ์วอยสคปอดมอสควอย

ราซกรอมเนเมซคีฮ์วอยสคปอดมอสควอย  เป็นภาพยนตร์สารคดีสงครามเกี่ยวกับยุทธการที่มอสโกจากสหภาพโซเวียต ภาพยนตร์ถ่ายทำในช่วงเดือนตุลาคม 1941 ถึง มกราคม 1942 กำกับโดย Leonid Varlamov และ Ilya Kopalin
ในสหภาพโซเวียต ภาพยนตร์ได้รับรางวัลสตาลิน ในอเมริกา ภาพยนตร์เป็นหนึ่งในสี่ผู้ได้รับรางวัลภาพยนตร์สารคดียอดเยี่ยมในงานรางวัลออสการ์ครั้งที่ 15 นอกจากนี้ยังได้รับรางวัล National Board of Review สำหรับภาพยนตร์สารคดีที่ดีที่สุดในปี 1942 และ New York Film Critics Circle Awards สำหรับภาพยนตร์สงครามที่ดีที่สุด
ชอฮ์รอม แมฮ์มูดี

ชอฮ์รอม แมฮ์มูดี ฆอทูนาบาดี (20 กรกฎาคม ค.ศ. 1988 –) เป็นนักวอลเลย์บอลชายชาวอิหร่าน เขาเล่นในตำแหน่งตัวตบตรงข้ามให้กับซอร์มอแยฮ์ แบงก์ เตหะราน
ประวัติ.
แมฮ์มูดี เป็นน้องชายของเบฮ์นอม แมฮ์มูดี อดีตผู้เล่นวอลเลย์บอลชาวอิหร่าน เขาเกิดที่เมืองมียอแนฮ์ จังหวัดอาเซอร์ไบจานตะวันออก
ในปี ค.ศ. 2013 เขาได้รับเลือกให้เป็นตัวแทนทีมชาติอิหร่าน ในการแข่งขันวอลเลย์บอลชายชิงแชมป์เอเชีย 2013 เขาได้เป็นผู้มีส่วนสำคัญในการพาทีมชาติอิหร่านในการคว้าแชมป์ และต่อมาในปี ค.ศ. 2014 เขาได้รับรางวัลเหรียญทอง ในการแข่งขันเอเชียนเกมส์ 2014 ที่อินช็อน ประเทศเกาหลีใต้
ในปี ค.ศ. 2016 เขาได้เข้าร่วมแข่งขันโอลิมปิกฤดูร้อน 2016 ที่รีโอเดจาเนโร ประเทศบราซิล
ไตนาเตียร์เตย์ปลาเนตืย

ไตนาเตียร์เตย์ปลาเนตืย ("Tayna tretyey planety") เป็นภาพยนตร์แอนิเมชันเรื่องยาวจากสหภาพโซเวียตในปี 1981 กำกับโดยโรมัน คาชานอฟ และผลิดโดยสตูดิโอโซยุซมุลต์ฟิล์มในกรุงมอสโก ภาพยนตร์ดัดแปลงจากนิยายวิทยาศาสตร์สำหรับเด็กเรื่อง "Alice's Travel" โดยคีร์ บูลืยชอฟ จากซีรีส์หนังสือชุด "อลีซา เซเลซเยฟนา"
ภาพยนตร์เรื่องนี้ถือเป็นเรื่องเกินวิสัยคลาสสิกในรัสเซีย ภาพยนตร์ถูกรวมอยู่ในรายการภาพยนตร์การ์ตูนยอดนิยมหลายเรื่อง และภาพยนตร์แนวนิยายวิทยาศาสตร์ นิยายย่อของภาพยนตร์เรื่องนี้เขียนโดยบูลืยชอฟด้วยตัวเอง ภาพยนตร์ตรงกันข้ามและวิดีโอเกมที่ดัดแปลงมาจาก "ไตนาเตียร์เตย์ปลาเนตืย" และภาพยนตร์ที่สานเจตนารมณ์ "Alice's Birthday" ได้วางจำหน่ายในปี 2009
กระทรวงเดินอากาศ (นาซีเยอรมนี)

กระทรวงเดินอากาศไรช์ ย่อคำว่า "RLM" เป็นหน่วยงานกระทรวงของรัฐบาลในช่วงยุคสมัยนาซีเยอรมนี (ค.ศ. 1933–45) มันยังเป็นชื่อแต่เดิมว่า Detlev-Rohwedder-Haus อาคารตั้งอยู่ที่ Wilhelmstrasse ในใจกลางกรุงเบอร์ลิน เยอรมนี ซึ่งปัจจุบันได้กลายเป็นอาคารของกระทรวงการคลังของเยอรมนี ("Bundesministerium der Finanzen")
กระทรวงนี้มีหน้าที่รับผิดชอบในการพัฒนาและผลิตเครื่องบินทุกลำที่ได้รับการพัฒนาแล้ว ได้รับออกแบบและสร้างขึ้นในเยอรมนีในช่วงการดำรงอยู่ของไรช์สที่สาม ดูแลทุกเรื่องที่เกี่ยวข้องกับการออกแบบทั้งทางทหารและพลเรือน-มันได้จัดการเรื่องการบินทางทหารเป็นเรื่องสำคัญที่สุด โดยเฉพาะอย่างยิ่งสำหรับลุฟท์วัฟเฟอ ลักษณะที่เป็นหน่วยงานกระทรวงของรัฐบาลในยุคนาซี เป็นตัวขับเคลื่อนบุคลิกภาพและกระบวนการที่เป็นทางการมักจะถูกละเลยในความโปรดปรานอย่างอำเภอใจของรัฐมนตรีว่าการกระทรวง จอมพลไรช์ แฮร์มัน เกอริง ด้วยผลลัพธ์ ได้ประสบความสำเร็จในช่วงแรกในการพัฒนาเครื่องบินที่ก้าวหน้าไปอย่างล่าช้าและไม่แน่นอนในช่วงสงครามโลกครั้งที่สอง
จิม ไนด์ฮาร์ต

เจมส์ เฮนรี ไนด์ฮาร์ต (James Henry Neidhart; 8 กุมภาพันธ์ ค.ศ. 1955 – 13 สิงหาคม ค.ศ. 2018) เป็นนักมวยปล้ำอาชีพชาวอเมริกันที่รู้จักในช่วงยุค 1980 และ 1990 กับสมาคม World Wrestling Federation ในนาม จิม "ดิแอนวิล" ไนด์ฮาร์ต (Jim "The Anvil" Neidhart) เป็นแชมป์ WWF Tag Team Champion 2 สมัยร่วมกับ Bret Hart ในนามทีม The Hart Foundation เขายังได้ร่วมปล้ำกับสมาคม Stampede Wrestling, Championship Wrestling from Florida, Mid-South, Memphis และ Mid-Eastern Wrestling Federation เขาเป็นส่วนหนึ่งของครอบครัวมวยปล้ำฮาร์ตผ่านการแต่งงานใกล้เคียงกับสมาชิกต่างๆ ตลอดอาชีพของเขาและปรากฏตัวพร้อมกับลูกสาวของเขา Natalya Neidhart ในรายการทีวีเรียลลิตี้ "Total Divas"
การคุกเข่าของวิลลี บรันท์

เมื่อวันที่ 7 ธันวาคม ค.ศ. 1970 (พ.ศ. 2513) วิลลี บรันท์ นายกรัฐมนตรีเยอรมนีตะวันตก ได้คุกเข่าลงที่หน้าอนุสาวรีย์วีรชนชาวโปแลนด์ในการต่อสู้ต่อต้านนาซี ณ กรุงวอร์ซอ ประเทศโปแลนด์ เพื่อเป็นการแสดงความเสียใจต่อชาวโปแลนด์ที่ถูกสังหารในเหตุการณ์การก่อการกำเริบวอร์ซอเกตโต บรันท์ก้มหน้าคุกเข่าอย่างนิ่งสงบเป็นระยะเวลาหนึ่ง (ครึ่งนาที) ท่ามกลางสายตาจากสื่อมวลชนและบุคคลสำคัญจำนวนมาก 
การขอโทษดังกล่าวถือเป็นสัญลักษณ์สำคัญที่แสดงถึงจุดยืนของชาวเยอรมัน ที่ถึงแม้จะเป็นลูกหลานของผู้เคยกระทำผิดมาก่อน ปัจจุบันก็มิได้ฝักใฝ่สงครามเหมือนสมัยสงครามโลกครั้งที่ 2 และแทบไม่มีส่วนเกี่ยวข้องกับเหตุการณ์ในสงครามมานับแต่นั้น บรันท์ได้กล่าวว่าเป็นการกระทำเพื่อแสดงความรับผิดชอบในฐานะผู้นำประเทศที่เคยกระทำผิดทางประวัติศาตร์ต่อประชาชนประเทศอื่น
การกระทำดังกล่าวนิยมเรียกกันว่า การคุกเข่าของวิลลี บรันท์
การเดินทางของวีรบุรุษ

การเดินทางของวีรบุรุษ  หรือ เรื่องปรัมปราเรื่องเดียว  ในศาสตร์แห่งการเล่าเรื่องและปรัมปราวิทยาเปรียบเทียบ เป็นแม่แบบสามัญกลุ่มใหญ่ของเรื่องเล่าที่เกี่ยวกับการผจญภัยของวีรบุรุษ โดยวีรบุรุษนี้เป็นผู้ที่ได้รับชัยชนะยามถึงจุดวิกฤตของเรื่อง และกลับบ้านยามที่เปลี่ยนเป็นคนใหม่แล้ว
นักมานุษยวิทยาชื่อ เอดเวิร์ด เบอร์เนตต์ ไทเลอร์ เป็นผู้เริ่มศึกษาเรื่องปรัมปราเกี่ยวกับวีรบุรุษใน ค.ศ. 1871 โดยเขาสังเกตว่า เรื่องเล่าเกี่ยวกับวีรบุรุษต่าง ๆ มีรูปแบบโครงเรื่องเหมือนกัน 
หลังจากเขา ก็มีนักวิชาการคนอื่นที่นำเสนอทฤษฎีต่าง ๆ เพื่ออธิบายโครงสร้างของเรื่องปรัมปราเกี่ยวกับวีรบุรุษ ได้แก่ อ็อทโท รังค์ ซึ่งใช้วิธีเชิงจิตวิเคราะห์แบบฟรอยด์ศึกษาเรื่องปรัมปรา ลอร์ดแรกลัน ซึ่งรวมเรื่องปรัมปรากับพิธีกรรมเป็นหนึ่งเดียว และโจเซฟ แคมป์เบลล์ ซึ่งศึกษารูปแบบของเรื่องปรัมปราเกี่ยวกับวีรบุรุษ โดยยึดมุมมองเกี่ยวกับเรื่องปรัมปราของคาร์ล ยุง เป็นหลัก โจเซฟ แคมป์เบลล์ ได้บรรยายรูปแบบของเรื่องเล่าแบบพื้นฐานเมื่อ ค.ศ. 1949 ในหนังสือชื่อ "วีรบุรุษพันหน้า" ("The Hero with a Thousand Faces") ดังนี้ :
<templatestyles src="แม่แบบ:คำพูด/style.css" />วีรบุรุษออกจากโลกธรรมดาไปสู่ดินแดนที่มีสิ่งเหนือธรรมชาติ ที่นี้เขาจะได้พบกับสิ่งชักจูงที่ยิ่งใหญ่ต่าง ๆ และจะได้รับชัยชนะ จากนั้นเขาจะกลับมาจากการผจญภัยอันลึกลับนี้พร้อมกับพลังที่สามารถช่วยผู้ชายคนอื่นได้
โจเซฟ แคมป์เบลล์ กับนักวิชาการคนอื่น เช่น เอริก นูมันน์ ได้อาศัยทฤษฎีเรื่องปรัมปราเรื่องเดียวในการวิเคราะห์เรื่องเล่าของพระโคตมพุทธเจ้า โมเสส และพระเยซู ส่วนอ็อทโท รังค์ กับลอร์ดแรกลันอาศัยทฤษฎีเชิงจิตวิเคราะห์แบบฟร็อยท์และเชิงพิธีกรรมในการวิเคราะห์เรื่องเล่า แนวคิดเหล่านี้ถูกนักวิจารณ์วิพากษ์ว่า เป็นแนวคิดที่กว้างเกินไปที่จะนำไปใช้ประโยชน์ได้ในปรัมปราวิทยาเปรียบเทียบ
หม่า

หม่า ตามสำเนียงมาตรฐาน  หรือ เบ๊ ตามสำเนียงฮกเกี้ยน หรือ แบ้ ตามสำเนียงแต้จิ๋ว แปลว่า "ม้า" เป็นชื่อสกุลจีน เป็นหนึ่งในชื่อสกุลที่แพร่หลายที่สุดในประเทศจีน และใน ค.ศ. 2006 ปรากฏว่า นิยมมากเป็นอันดับที่ 14 ในจีนแผ่นดินใหญ่ และอันดับ 1 ในกลุ่มจีนมุสลิม โดยเฉพาะชาวหุย (回族), ตงเซียง (東鄉族), และซาลา (撒拉族) 
ผู้ใช้ชื่อสกุลนี้เป็นคนแรก คือ ลูกหลานของจ้าว เชอ (趙奢) ขุนนางจีนสมัย 300 ปีก่อนคริสตกาล โดยนำคำว่า "หม่า" มาจากชื่อ "หม่าฝู" (馬服; "เขตหม่า") อันเป็นชื่อเขตปกครองซึ่งปัจจุบันเป็นพื้นที่ทางเหนือของหานตาน (邯郸) ในเหอเป่ย์ (河北)
ส่วนชื่อสกุล "หม่า" นี้นิยมในหมู่มุสลิม เพราะเสมือนเป็นการถ่ายเสียงจากชื่อสกุลแบบอาหรับของพวกตน คือ "มุฮัมมัด" ([muħammad])
ช่วงราชวงศ์หมิง ปรากฏว่า จักรพรรดิเจิ้งเต๋อ (正德帝) มีสนมคนหนึ่งเป็นชาวอุยกูร์ ใช้ชื่อสกุลว่า "หม่า" ด้วย
พลเอกทหารยานเกราะ

พลเอกทหารยานเกราะ  เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท ("Generalleutnant") แต่อยู่ต่ำกว่าพลเอกอาวุโส ("Generaloberst") และจอมพล ("Generalfeldmarschall")
ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ ("General der Infanterie"), พลเอกทหารม้า ("General der Kavallerie"), พลเอกทหารปืนใหญ่ ("General der Artillerie") , พลเอกทหารช่าง ("General der Pioniere"), พลเอกทหารภูเขา ("General der Gebirgstruppe") และพลเอกทหารสื่อสาร ("General der Nachrichtentruppe")
ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ ("General der Luftwaffe"), พลเอกทหารพลร่ม ("General der Fallschirmtruppe"), พลเอกทหารปืนใหญ่ต่อต้านอากาศยาน ("General der Flakartillerie"), พลเอกทหารสื่อสารอากาศ ("General der Luftnachrichtentruppe") และพลเอกทหารนักบิน ("General der Flieger")
กุนเธอร์

วอลเตอร์ ฮาห์น (Walter Hahn; 20 สิงหาคม 1987) เป็นนักมวยปล้ำและผู้ฝึกสอนชาวออสเตรียที่เซ็นสัญญากับ WWE ภายใต้ชื่อ กุนเธอร์ (Gunther) เดิมใช้ชื่อ วอลเตอร์ (Walter; โดยทั่วไปแล้วจะมีสไตล์ในตัวพิมพ์ใหญ่ทั้งหมดในฐานะ WALTER) เขาปล้ำในสมาคมอิสระมากมายทั่วโลกที่โดดเด่นที่สุด Westside Xtreme Wrestling, Pro Wrestling Guerrilla (PWG) ซึ่งเป็นอดีตแชมป์โลก PWG 1 สมัยและ Progress Wrestling เป็นแชมป์โลก Progress 1 สมัย ใน NXT UK ได้เป็นแชมป์ United Kingdom ในปี 2022 สามารถคว้าแชมป์อินเตอร์คอนติเนนทัลได้เป็นเส้นแรกในค่ายหลัก WWE และครองยาวนานที่สุดในประวัติศาสตร์ 666 วัน ในปี 2024 ได้เป็นผู้ชนะคิงออฟเดอะริง และเป็นแชมป์โลกเฮฟวีเวท 2 สมัยคนแรก
รามัญที่รัก

รามัญที่รัก (- "This is Love") เป็นละครโทรทัศน์อินเดีย ออกอากาศทางช่อง StarPlus เป็นวันแรกในวันที่ 3 ธันวาคม 2013 ดำเนินงานสร้างโดย เอคตา คาปัวร์ และ โสภา คาปัวร์ ในสังกัดบริษัท Balaji Telefilms. นำแสดงโดย ทิพยังกา ตรีปธิ, การัน พาเทล และ อนิตา หัสนันตานี ออกอากาศในประเทศไทย ทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น. ต่อจากละครเรื่อง ศิวะ พระมหาเทพ และเมื่อละครเรื่องนี้จบลง ละครเรื่องต่อไปที่ออกอากาศคือ วิชกัญญา ลางรักอวตาร
ละครเรื่องนี้มีเค้าโครงมาจากนิยายของ แมนจู คาปูร์ เรื่อง Custody ซึ่งถ่ายทำใน นิวเดลี,
เนื้อเรื่องย่อ.
เรื่องราวของคนสองคนที่มีชีวิตแตกต่างกันมาก จนบางครั้งอาจเป็นเส้นขนานที่ไม่มีทางมาบรรจบกันได้ การพบกันของทั้ง 2 คนนั้นส่งผลต่อชีวิตของทั้งคู่อย่างปฏิเสธไม่ได้และยังมีอิทธิพลอย่างมากต่อชีวิตของทั้งคู่ ชีวิตที่เหมือนเส้นขนาน แต่ต้องกลับมาเชื่อมต่อกันอย่างคาดไม่ถึงด้วยความผูกพันที่เกิดขึ้นจากเด็กน้อยที่ชื่อว่า “รูฮี” และ “รามัญ” นักธุรกิจที่ประสบความสำเร็จอย่างสูงสุด และ “อิชิตา” ทันตแพทย์สาวที่อ่อนโยน ประสบการณ์ที่เจ็บปวดในอดีตของ “รามัญ” ได้ส่งผลให้เขาเป็นคนเงียบขรึม บ้างานและไม่เชื่อในความรัก ซึ่งแตกต่างโดยสิ้นเชิงกับ “อิชิตา” หญิงสาวที่รักเด็ก มองโลกในแง่ดีและพร้อมที่จะให้ความรักกับคนรอบข้าง อะไรจะเกิดขึ้นเมื่อทั้งสองคนได้มาพบกัน สิ่งที่ทั้งสองจะได้เผชิญจะส่งผลต่อชีวิตทั้งคู่อย่างไร และมีอะไรที่เกินความคาดหมายที่กำลังจะเกิดขึ้นหรือไม่
แสงกระสือ

แสงกระสือ เป็นภาพยนตร์ไทยแนวสยองขวัญเหนือธรรมชาติปี 2562 กำกับโดย สิทธิศิริ มงคลศิริ ได้รับเลือกเป็นตัวแทนประเทศไทยให้ได้รับการเสนอชื่อเข้าชิงรางวัลสาขาภาพยนตร์นานาชาติยอดเยี่ยมจากงานประกาศผลรางวัลออสการ์ ครั้งที่ 92 แต่ไม่ได้รับการเสนอชื่อเข้าชิง ในยุค 2480 ผีกระสือใช้ชีวิตตามปกติในแต่ละวัน แต่ทุกคืนเธอจะถอดหัวออกเพื่อหากินไส้ดิบจากสัตว์
รามา ปราชญ์เจ้าปัญญา

รามา ปราชญ์เจ้าปัญญา  เป็นละครโทรทัศน์อิงประวัติศาสตร์ปะปนตลกสัญชาติอินเดีย เนื้อเรื่องกล่าวถึงขุนนางชาวเตลูกูชื่อว่า เตนาลี รามากฤษณะ หนึ่งในปราชญ์ทั้งแปดของ วิชัยนคร ในสมัยของ พระเจ้ากฤษณะเทวจารยะ ออกอากาศครั้งแรกทางช่อง SAB TV ในวันที่ 11 กรกฎาคม 2017 ออกอากาศในประเทศไทยทาง ช่อง 8 ออกอากาศ ทุกวันจันทร์-ศุกร์ เวลา 17:00 น. นำแสดงโดย กฤษณะ ภารทวาช, ปันกัจ แบร์รี, มานาฟ โกฮิล, จีเทน มุกฮี, นียา ชาร์มา, นิมิสา วักฮาเรีย, สัญชัย มังหนานี, โสหิต วิชัย โซนิ
ละครโทรทัศน์เรื่องนี้สร้างขึ้นโดย อภิมันยุ ซิงห์ ภายใต้บริษัท Contiloe Entertainment กำกับการแสดงโดย T.S. Nagabharana
เนื้อเรื่อง.
ละครโทรทัศน์เรื่องนี้เล่าถึง ปราชญ์สุดกวน กับ ก๊วนสุดเกรียน นำโดย ปราชญ์รามากฤษณะ ผู้แก้ไขปัญหาด้วยสมอง ต้องมาต่อกรกับนักบวชเจ้าเล่ห์แสนกลอย่าง ราชครูทัตจารยะ นักสร้างปัญหาวุ่นวายไร้ความยุติธรรม สงครามประสาทและความวุ่นวายจึงได้เกิดขึ้นที่ราชสำนักแห่งนี้!
คิชิเบะ โรฮัง ไม่เคลื่อนไหว

คิชิเบะ โรฮัง ไม่เคลื่อนไหว (; โรมาจิ: "Kishibe Rohan wa Ugokanai"; : คิชิเบะ โรฮัง วะ อูโงกาไน) เป็นซีรีส์มังงะญี่ปุ่นเรื่องสั้น แต่งเรื่องและวาดภาพโดยฮิโรฮิโกะ อารากิ เป็นมังงะภาคแยกของ "เพชรแท้ไม่มีวันสลาย" ภาค 4 ของซีรีส์การ์ตูน "โจโจ้ ล่าข้ามศตวรรษ" ของอารากิ เป็นเรื่องราวของตัวละครคิชิเบะ โรฮัง นักเขียนการ์ตูนผู้เดินทางรอบโลกเพื่อหาแรงบันดาลใจจากชีวิตของผู้คน
ซีรีส์การ์ตูนตีพิมพ์โดยสำนักพิมพ์ชูเอชะ เริ่มด้วยเรื่องสั้น "Episode 16: ห้องสารภาพบาป" ในปี ค.ศ. พ.ศ. 2540 ในนิตยสาร"โชเน็งจัมป์รายสัปดาห์" ตอนใหม่ภายหลังจากนั้นได้ปรากฏในนิตยสารจัมป์สแควร์, โชเน็งจัมป์+ และเบซซัสสึ มาร์กาเร็ต หนังสือการ์ตูนรวมเล่มเล่มแรกของซีรีส์ได้วางจำหน่ายในปี พ.ศ. 2556 และเล่มที่สองวางจำหน่ายในปี พ.ศ. 2561 หนังสือการ์ตูนเล่มแรกได้กลายเป็นหนังสือการ์ตูนขายดีเป็นอันดับที่ 68 ในปี พ.ศ. 2557 ที่ประเทศญี่ปุ่น ออริจินอลวิดีโอแอนิเมชัน (โอวีเอ) ดัดแปลงของเรื่องสั้นสองตอนผลิตโดยสตูดิโอเดวิดโปรดักชันในปี พ.ศ. 2560 และ พ.ศ. 2561 ละครซีรีส์คนแสดงดัดแปลงออกอากาศทางช่องเอ็นเอชเคเจเนอรัลทีวีในเดือนธันวาคม พ.ศ. 2563
เนื้อเรื่อง.
ซีรีส์มีเรื่องราวเกี่ยวกับตัวละครคิชิเบะ โรฮัง ศิลปินมังงะชื่อดังผู้ต้องการทำให้ผลงานของตนมีความสมจริงมากขึ้น จึงออกเดินทางไปทั่วโลกเพื่อหาแรงบันดาลจากชีวิตของผู้คน โดยเขาใช้ความสามารถสแตนด์ – พลังแฝงภายในที่แสดงรูปลักษณ์ออกมา ซึ่งมีชื่อว่า "เฮฟเวนดอร์" มีความสามารถเปลี่ยนคนให้กลายเป็นหนังสือเพื่อให้โรฮังใช้อ่านหรือเขียนลงไปในหน้าหนังสือของตัวบุคคล ทำให้โรฮังสามารถรู้ข้อมูลทุกสิ่งเกี่ยวกับคนคนนั้นร่วมถึงสามารถเปลี่ยนแปลงความทรงจำและพฤติกรรม
เถ้าแก่น้อย ฟู๊ดแอนด์มาร์เก็ตติ้ง

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) (ย่อ: TKN) ก่อตั้งขึ้นเมื่อปี พ.ศ. 2547 โดยอิทธิพัทธ์ กุลพงษ์วณิชย์ เป็นบริษัทประกอบธุรกิจผลิตและจำหน่ายสาหร่ายแปรรูปทั้งในและต่างประเทศภายใต้ตราสินค้า เถ้าแก่น้อย สาหร่ายแปรรูป แบ่งออกเป็น 4 ผลิตภัณฑ์คือ สาหร่ายทอดกรอบ, สาหร่ายย่าง, สาหร่ายเทมปุระ และสาหร่ายอบ โดยมีหลายรสชาติอาทิ รสคลาสสิค รสเผ็ด รสบาร์บีคิว รสปลาหมึกย่าง และรสซีฟู๊ด เป็นต้น นอกจากนั้นยังมีผลิตภัณฑ์อาหารเพื่อสุขภาพประเภทอื่น ๆ โดยเริ่มเปิดตัวตราสินค้า "เถ้าแก่น้อย" เมื่อต้นปี 2551 และเปิดร้าน "เถ้าแก่น้อยแลนด์" เมื่อปี 2553 เปิดสาขาแรกที่ศูนย์การค้าซีคอนสแควร์ บริษัทฯ เข้าจดทะเบียนและเริ่มซื้อขายในตลาดหลักทรัพย์แห่งประเทศไทยเมื่อวันที่ 3 ธันวาคม 2558
บริษัทฯ มีโรงงานผลิตสาหร่ายแปรรูป 2 แห่ง ในประเทศที่ จังหวัดปทุมธานีและพระนครศรีอยุธยา และโรงงานในสหรัฐภายในบริษัทในเครือ
บริษัทย่อย.
จากข้อมูลปี พ.ศ. 2560 มีบริษัทย่อย 4 บริษัท ได้แก่
ผลิตภัณฑ์.
ผลิตภัณฑ์ของบริษัทมีดังนี้
รักซ้อนซ่อนรัก

รักซ้อนซ่อนรัก (Translation: "Endless") เป็นละครโทรทัศน์สัญชาติอินเดีย ออกอากาศเป็นครั้งแรกทางช่อง Colors TV ออกอากาศครั้งแรกในวันที่ 19 มีนาคม ค.ศ. 2018 - 30 พฤศจิกายน ค.ศ. 2018 ผลิตโดยบริษัท Cinevistaas Limited นำแสดงโดย ฮาร์ซาร์ด โชบตา และ เจนนิเฟอร์ วินเจ็ท ในประเทศไทย ละครเรื่องนี้ออกอากาศทางช่อง 8 ทุกวันจันทร์-ศุกร์ เวลา 21:30 น. ละครโทรทัศน์เรื่องนี้จะออกอากาศตอนแรกในวันที่ 25 มีนาคม พ.ศ. 2562 - พ.ศ. 2562 ละครเรื่องนี้ออกอากาศต่อจากละครเรื่อง วัลลัภ มหาราชรักสุดแผ่นดิน
เนื้อเรื่องย่อ.
เรื่องราวของความรักที่ต้องซ่อนปม ความลับที่ไม่อาจเปิดเผยเกินเลย ความตายที่เกิดขึ้นอย่างเป็นปริศนา อุบัติเหตุที่คร่าสองชีวิตสร้างพรหมลิขิตที่ไม่น่าจะเป็นไปได้ สองหญิง สองชายที่ถูกความตายดึงให้ต้องมาสัมพันธ์กัน เพื่อไขปริศนาของความลับนั้นจึงก่อเกิดสัมพันธ์ให้กับคนอีกคู่หนึ่ง
เรื่องราวความรักของชายหญิงแปลกหน้าที่ผูกพันกันด้วยโชคชะตา หลังจากที่ทั้งสองฝ่ายต้องหัวใจสลายด้วยการสูญเสียคนรักของตนไปกับอุบัติเหตุ อาทิตยา และ โซยาต่างก็พบความจริงที่ว่า คนรักของตนนั้นแอบคบชู้กันและเสียชีวิตไปพร้อมกันก่อนที่พวกเขาจะตายต่างก็ได้ให้คำมั่นสัญญากับคนของตนว่าจะกลับมาหาอีกฝ่ายให้ทันงานวันเกิดและงานฉลองครบรอบวันแต่งงานที่เวลาเที่ยงคืน แม้ว่าคนทั้งสองไม่ว่าจะเป็นเขาผู้สูญเสียและเธอผู้ใจสลายจะตกอยู่ในสภาพเดียวกัน แต่กลับมองเห็นแต่ความเกลียดชัง ซึ่งทำให้ทั้งคู่ขัดแย้งกันในตอนแรกๆ แต่ด้วยเหตุการณ์ต่างๆ ชักพาให้คนทั้งคู่ต้องร่วมมือกันจนก่อตัวเป็นมิตรภาพที่ดีนำไปสู่ความรักที่ไม่น่าจะเป็นไปได้
เมื่อคนสองคนที่ไม่สมบูรณ์แบบแต่เข้ากันได้ดีมาเจอกัน กลับเกิดเป็นความรักและความสัมพันธ์ที่สมบูรณ์แบบขึ้นมาได้ แต่อุปสรรคใหญ่ของอาทิตยาและโซยาต้องเผชิญคือการไขปริศนาการเสียชีวิตของคนรักเก่าของพวกเขาทั้งสอง
เพลงสรรเสริญสาธารณรัฐดาเกสถาน

เพลงชาติของสาธารณรัฐดาเกสถาน ("Gosudarstvennyj gimn Respubliki Dagestan") หรือที่รู้จักในชื่อ " คำสาบาญ" ("Kljatva") เป็นเพลงชาติของประเทศดาเกสถาน แห่งสหพันธรัฐรัสเซีย ถูกนำมาใช้เมื่อวันที่ 25 กุมภาพันธ์ ค.ศ.2016 คำร้องประพันธ์โดย Murad Kajlayev และ Rasul Gamzatov เนื้อเพลงของรัสเซียประพันธ์โดย Nikolay Dorizo แทนที่เพลง ดากิสตาน ตึย อัทชีซนา สวิตายา งานดนตรีที่ทำหน้าที่เป็นเพลงชาติตั้งแต่ปี 2003 ถึง 2016
 แม่น้ำหลายสายไหลผ่านภูผาลงสู่ทะเล
 นกบินไปสู่ยอดภูเขา
 เธอ — หัวใจของข้า — เปลของข้า
 คำสาบานของข้า — ดาเกสถาน
 ข้าสาบานว่าจะจงรักภัคดีต่อข้าพเจ้า
 ลมหายใจของข้า ข้าขับขานเพลงเกี่ยวกับตน
 ชนกลุ่มชาติพันธ์ ค้นพบครอบครัว ณ ที่นี้
 ประเทศเล็กของข้า ประเทศของข้าอันยิ่งใหญ่
 ความสามารถของพี่น้องชาวเขา และ เกียรติยศ
 ณ ที่แห่งนี้
 ดาเกสถาน และ รัสเซีย
 อยู่ร่วมกันตลอกไป
 ข้าสาบานว่าจะจงรักภัคดีต่อข้าพเจ้า
 ลมหายใจของข้า ข้าขับขานเพลงเกี่ยวกับตน
 ชนกลุ่มชาติพันธ์ ค้นพบครอบครัว ณ ที่นี้
 ประเทศเล็กของข้า ประเทศของข้าอันยิ่งใหญ่
 ดาเกสถาน!
วิชกัญญา ลางรักอวตาร

วิชกัญญา ลางรักอวตาร ("lit." venomous girl) เป็นละครโทรทัศน์สัญชาติอินเดีย ถ่ายทำที่ โกลคาตา. ออกอากาศในประเทศไทย ทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 20.00 น. - 21.00 น.
เนื้อเรื่องย่อ.
เรื่องราวของหญิงสาวที่เกิดมาผิดธรรมชาติ เมื่อร่างกายของเธอนั้นฉาบไปด้วยยาพิษที่มีฤทธิ์รุนแรง สามารถคร่าชีวิตใครๆ ได้อย่างง่ายดายเพียงแค่สัมผัส มันเปรียบได้กับคำสาปที่ทำให้เธอไม่สามารถใช้ชีวิตได้เหมือนคนทั่วไป เพราะไม่ว่าใครก็ตามที่สัมผัสร่างกายของเธอจะต้องถึงแก่ความตาย ทั้งศัตรูที่จงเกลียดจงชัง และไม่เว้นแม้แต่คนรักของเธอเธอจะใช้ชีวิตอยู่กับคำสาปนี้ได้อย่างไร แล้วชีวิตเธอจะเป็นไปในทิศทางไหน หากไม่มีใครสามารถสัมผัสร่างกายเธอได้เลยแม้แต่คนเดียว รวมถึงในวันที่เธอมีความรักเมื่อพบกับใครคนนั้นที่ทำให้เธอต้องหวั่นไหว แต่แล้วเขาและเธอกลับไม่สามารถทำได้แม้เพียงสัมผัสร่างกายกัน นับเป็นอุปสรรคความรักที่ยิ่งใหญ่ไม่น้อย ที่ทั้งเขาและเธอต้องพบเจอและร่วมกันฝ่าฟัน คงต้องมีฝ่ายใดฝ่ายหนึ่งที่ได้ชัยชนะไป และถ้าไม่ใช่ “ความรัก” ก็คงจะเป็น “คำสาป”
โจโจ้ ล่าข้ามศตวรรษ (ซีรีส์อนิเมะโทรทัศน์)

<table class="infobox" style="width: 22em">
</td></tr>
<tr><td colspan=2><table class="mw-collapsible mw-collapsed" style="width:100%;">
<tr><th colspan=2 style="text-align:center;line-height:normal;padding:0.2em 0.2em;">ข้อมูลเพิ่มเติม</th>
</tr>
</td></tr></table>
</table>
โจโจ้ ล่าข้ามศตวรรษ (; โรมาจิ: "JoJo no Kimyō na Bōken") หรือ JoJo's Bizarre Adventure: The Animation เป็นซีรีส์อนิเมะโทรทัศน์ผลิตโดยสตูดิโอเดวิด โปรดักชั่น อิงจากเนื้อเรื่องในซีรีส์หนังสือการ์ตูนชื่อเรื่องเดียวกัน ผลงานของฮิโรฮิโกะ อารากิ ซีรีส์บอกเล่าเรื่องราวการผจญภัยของตระกูลโจสตาร์จากรุ่นสู่รุ่น ตั้งแต่ช่วงปลายศตวรรษที่ 19 จนถึงสมัยใหม่ ซีรีส์ออกอากาศทางช่อง Tokyo MX จากนั้นจึงเผยแพร่ทาง JNN 4 สถานี, BS11 และ Animax
ฤดูกาลแรกของซีรีส์ดัดแปลงจากสองภาคแรกของซีรีส์หนังสือการ์ตูนคือ "สายเลือดปิศาจ" และ "กระแสสงคราม" ออกอากาศในประเทศญี่ปุ่นระหว่างเดือนตุลาคม พ.ศ. 2555 ถึงเดือนเมษายน พ.ศ. 2556 ฤดูกาลที่สองครอบครุมเนื้อเรื่องภาคสาม "นักรบประกายดาว" โดยแบ่งเป็นสองภาคย่อย ภาคย่อยแรกออกอากาศระหว่างเดือนเมษายน พ.ศ. 2557 ถึงเดือนกันยายน พ.ศ. 2557 ภาคย่อยหลังออกอากาศระหว่างเดือนมกราคม พ.ศ. 2558 ถึงเดือนมิถุนายน พ.ศ. 2558 ฤดูกาลที่สามครอบคลุมเนื้อเรื่องภาคสี่ "เพชรแท้ไม่มีวันสลาย" ออกอากาศระหว่างเดือนเมษายน พ.ศ. 2559 ถึงเดือนธันวาคม พ.ศ. 2559 และฤดูกาลที่สี่คลอบคลุมเนื้อเรื่องในภาคห้า "สายลมทองคำ" ออกอากาศเมื่อระหว่างเดือนตุลาคม พ.ศ. 2561 ถึงเดือนกรกฎาคม พ.ศ. 2562
โครงเรื่อง.
"โจโจ้ ล่าข้ามศตวรรษ" บอกเล่าเรื่องราวของตระกูลโจสตาร์ สมาชิกหลายคนในตระกูลนี้ได้พบว่าตนมีชะตาที่จะต้องต่อสู้กับศัตรูที่มีพลังเหนือธรรมชาติโดยใช้พลังอันเป็นความสามารถที่ตนครอบครอง เรื่องราวถูกแบ่งเป็นภาค ๆ ที่มีเนื้อเรื่องเป็นเอกเทศจากกัน สมาชิกแต่ละคนของตระกูลโจสตาร์มีชื่อซึ่งสามารถเรียกสั้น ๆ ได้ว่า "โจโจ้"
รายชื่อตอน.
ฤดูกาลที่ 4.
"สายลมทองคำ".
"โจโจ้ ล่าข้ามศตวรรษ: สายลมทองคำ" เริ่มออกอากาศเมื่อวันที่ 5 ตุลาคม พ.ศ. 2561 เป็นเรื่องราวของโจรูโน่ โจบาน่า ตัวละครเอกในภาคที่ห้าของโจโจ้ ล่าข้ามศตวรรษ ซีรีส์มีกำหนดจะออกอากาศทั้งหมด 39 ตอน
หมายเหตุ.
<templatestyles src="Reflist/styles.css" />
<templatestyles src="Reflist/styles.css" />
จังหวัดเซนตรัล

จังหวัดเซนตรัล  เป็นหนึ่งในสิบเจ็ดจังหวัดของประเทศปารากวัย มีเมืองหลักคืออาเรกัว และเมืองที่มีประชากรมากที่สุดคือลูเก ตั้งอยู่ทางตะวันตกของภาคตะวันออกของประเทศ มีอาณาเขตติดกับจังหวัดเปรซิเดนเตอาเยสทางเหนือ จังหวัดกอร์ดิเยราทางตะวันออก จังหวัดเญเอมบูกูทางใต้ แม่น้ำปารากวัยที่แบ่งเขตแดนกับอาร์เจนตินาทางตะวันตกเฉียงใต้ และกรุงอาซุนซีออนทางตะวันตก เป็นจังหวัดที่มีประชากรมากที่สุดโดยมีประชากรกว่า 2,072,041 คนใน ค.ศ. 2017 (ร้อยละ 35 ของประเทศ) มีพื้นที่ทั้งหมด 2,465 ตารางกิโลเมตรทำให้เป็นจังหวัดที่มีพื้นที่น้อยที่สุดแต่มีความหนาแน่นมากที่สุดถึง 841 คนต่อตารางกิโลเมตร
อเล็กซานเดอร์ อัลบอน

อเล็กซานเดอร์ อัลบอน อังศุสิงห์ (เกิด 23 มีนาคม ค.ศ. 1996) เป็นนักแข่งรถชาวไทยเชื้อสายอังกฤษ ปัจจุบันแข่งรถภายใต้ธงชาติไทยในการแข่งขันฟอร์มูลาวันให้แก่วิลเลียมส์
อัลบอนเกิดที่นครเวสต์มินสเตอร์ และเติบโตที่เทศมณฑลซัฟฟอล์ก โดยเขาเป็นบุตรของอดีตนักแข่งรถชาวอังกฤษ ไนเจล อัลบอน กับมารดาชาวไทย และเป็นหลานชายของ มาร์ก อัลบอน ผู้มีศักดิ์เป็นอาซึ่งเคยเป็นนักแข่งรถเช่นเดียวกัน อัลบอนเริ่มต้นอาชีพนักแข่งรถด้วยการแข่งรถคาร์ตที่ประสบความสำเร็จ จากผลงานชนะเลิศการแข่งขันในและ ฤดูกาล 2010 เขาเลื่อนขึ้นสู่การแข่งขันฟอร์มูลาระดับรองใน ค.ศ. 2012 และเข้าแข่งขันฟอร์มูลาเรอโนยูโรคัปตั้งแต่ฤดูกาล ถึง อัลบอนเลื่อนขึ้นสู่รายการเอฟไอเอฟอร์มูลาทรีชิงแชมป์ยุโรป ฤดูกาล ก่อนจะย้ายไปแข่งในรายการจีพีทรีซีรีส์โดยได้อันดับรองชนะเลิศตามหลัง ชาร์ล เลอแกลร์ ในกับอาแอร์เต เขาเลื่อนขึ้นสู่รายการเอฟไอเอฟอร์มูลาทู ฤดูกาล และได้อันดับที่สามในการชิงแชมป์ของกับเดอาแอมแอ็ส
อัลบอนเป็นสมาชิกเรดบูลจูเนียร์ทีมใน ค.ศ. 2012 และเซ็นสัญญากับโตโรรอสโซในการแข่งขันฟอร์มูลาวันฤดูกาล โดยเข้าแข่งขันรายการแรกที่ หลังจากการแข่งขันสิบสองรายการ เขาได้เลื่อนขึ้นสู่ทีมหลักคือเรดบูลเรซซิง เพื่อแทนที่ ปีแยร์ กัสลี และจับคู่กับ มักซ์ แฟร์สตัปเปิน เขาได้อันดับบนโพเดียมครั้งแรกในฤดูกาล ที่และกรังด์ปรีซ์ ทำให้เขากลายเป็นนักขับสัญชาติไทยคนแรกที่ขึ้นโพเดียมในการแข่งขันฟอร์มูลาวัน อัลบอนถูกแทนที่โดย เซร์ฆิโอ เปเรซ ในฤดูกาล โดยเขายังคงเป็นนักขับสำรองให้แก่เรดบูลเรซซิงและทีมรองที่ปรับภาพลักษณ์ใหม่เป็นอัลฟาทอรี เขาเข้าร่วมการแข่งขัน (เดเทเอ็ม) กับอัลฟาทอรีอาเอฟเฟกอร์เซ เคียงคู่กับ เลียม ลอว์สัน และกลายเป็นนักขับสัญชาติไทยคนแรกที่ชนะการแข่งขันเดเทเอ็ม โดยเขาชนะการแข่งขันรอบที่สองที่ฮ็อคเคินไฮม์ริง อัลบอนเซ็นสัญญากับวิลเลียมส์สำหรับฤดูกาล เพื่อเข้ามาแทนที่ จอร์จ รัสเซลล์ และยุติความเกี่ยวข้องกับเรดบูลหลังจากขยายสัญญากับทีมใหม่เมื่อสิ้นสุดฤดูกาลแรก
จากสถิติ ณ อัลบอนมีผลงานด้วยการมีอันดับบนโพเดียมครั้งในการแข่งขันฟอร์มูลาวัน อัลบอนเซ็นสัญญาอยู่กับวิลเลียมส์อย่างน้อยจนสิ้นสุดฤดูกาล 2026
ชีวิตช่วงต้นและชีวิตส่วนตัว.
อัลบอนเกิดในวันที่ 23 มีนาคม ค.ศ. 1996 ที่โรงพยาบาลพอร์ตแลนด์ ในนครเวสต์มินสเตอร์ ลอนดอน ประเทศอังกฤษ บิดาของเขาคือ ไนเจล อัลบอน เป็นอดีตนักแข่งรถชาวบริติชผู้เคยเข้าร่วมการแข่งขันบริติชทัวริงคาร์แชมเปียนชิปและพอร์เชอคาร์เรราคัป มารดาของเขาคือกัญญ์กมล เป็นชาวไทย อาของเขาคือ มาร์ก อัลบอน อดีตนักแข่งรถผู้เคยเข้าร่วมการแข่งขันหนึ่งรายการของอินเตอร์แนชันนัลฟอร์มูลา 3000
อัลบอนเติบโตที่เมืองบูเอส เทศมณฑลซัฟฟอล์ก พร้อมกับน้องชายชื่อลูกา และน้องสาวอีกสามคน ได้แก่ โคลอี โซอี และอลิเซีย อัลบอนศึกษาที่โรงเรียนอิปสวิช ก่อนจะออกจากโรงเรียนเพื่อเริ่มต้นอาชีพนักแข่งรถ เขายกให้ มิชชาเอล ชูมัคเคอร์ และ วาเลนตีโน รอสซี เป็นบุคคลตัวอย่างผู้มีอิทธิพลในวัยเด็กของเขา
อัลบอนถือสองสัญชาติทั้งบริติชและไทย และแข่งรถโดยใช้ธงชาติไทย เขานับถือศาสนาพุทธ เขาและครอบครัวมีสัตว์เลี้ยงจำนวนหนึ่ง ซึ่งประกอบด้วยแมว สุนัข และม้า อัลบอนคบหากับ #เปลี่ยนทาง นักกอล์ฟแอลพีจีเอชาวจีน อย่างเปิดเผยตั้งแต่ ค.ศ. 2019
เซญโญริตา (เพลงไอเดิล)

เซญโญริตา  เป็นเพลงของเกิร์ลกรุปเกาหลีใต้ ไอเดิล ออกจำหน่ายวันที่ 26 กุมภาพันธ์ ค.ศ. 2019 โดยคิวบ์เอนเตอร์เทนเมนต์ ซึ่งมิวสิกวิดีโอเผยแพร่เมื่อวันที่ 26 กุมภาพันธ์ เช่นเดียวกัน
การแต่งเพลง.
เนื้อเพลงเขียนโดยสมาชิกวง โซย็อน ทั้งยังเป็นโปรดิวเซอร์คู่กับยัมมี โทน
"บิลบอร์ด" อธิบายว่า "เซญโญริตา เป็นเพลงแทร็กแดนซ์แนวละตินป็อปที่รวมเอาคาสซานเน็ตและแตรทองเหลืองอันหรูหราเข้ากับสายจังหวะลีลาและเอฟเฟกต์อิเล็กทรอนิกส์ที่ทันสมัยเข้าด้วยกัน"
ชาร์ต.
<templatestyles src="Col-begin/styles.css"/>
ซ่ง อวี่ฉี

ซ่ง อวี่ฉี (#เปลี่ยนทาง , ; เกิด 23 กันยายน ค.ศ. 1999) รู้จักกันในชื่อ อวี่ฉี หรือ อูกี เป็นนักร้อง นักเต้น นักแต่งเพลง โปรดิวเซอร์เพลง พิธีกรชาวจีน เธอเป็นสมาชิกของไอเดิล เกิร์ลกรุปเกาหลีใต้สังกัดคิวบ์เอนเตอร์เทนเมนต์
ประวัติ.
อวี่ฉีเกิดเมื่อวันที่ 23 กันยายน ค.ศ. 1999 ในปักกิ่ง ประเทศจีน เธอเข้าศึกษาที่โรงเรียนมัธยมปักกิ่ง 101
อวี่ฉีเป็นลูกสาวคนเดียวของครอบครัว ในตอนแรกที่เธอจะมาเป็นศิลปินอยู่ประเทศเกาหลี พ่อกับแม่ของเธอไม่เห็นด้วย เพราะไม่อยากให้ลูกสาวไปอยู่ไกล
การงาน.
ก่อนเปิดตัว.
ในปีค.ศ. 2015 อูกีได้เข้าร่วมออดิชั่น Cube Star World Audition ในกรุงปักกิ่ง โดยผ่านการออดิชั่นจากการแสดงการเต้นเพลง high heels ของเกิร์ลกรุปรุ่นพี่ซีแอลซี และแสดงการร้องเพลง BUBBLE ของศิลปิน G.E.M. อูกีได้เข้ามาเป็นเด็กฝึกหัดในค่ายคิวบ์เอนเตอร์เทนเมนต์ในปีค.ศ. 2016
ในปีค.ศ. 2017 อูกียังได้เข้าร่วมถ่ายโฆษณาเครื่องสำอาง Rising Star กับจีอู, ชูฮวา และมินนี ในวันที่ 23 สิงหาคมปีเดียวกันเธอยังถูกเปิดเผยในฐานะเด็กฝึกหัดในค่ายคิวบ์เอนเตอร์เทนเมนต์อย่างเป็นทางการอีกด้วย
2018–ปัจจุบัน: ไอเดิลและกิจกรรมเดี่ยว.
หลังจากเป็นเด็กฝึกหัดมา 2 ปี อูกีก็ได้เข้ามาเป็นหนึ่งในสมาชิกเกิร์ลกรุปไอเดิล เธอถูกเปิดเผยอย่างเป็นทางการในวันที่ 8 เมษายน ค.ศ. 2018 พร้อมกับมิย็อนหนึ่งในสมาชิกไอเดิล
วันที่ 2 พฤษภาคม ค.ศ. 2018 อูกีได้ปรากฏตัวพร้อมสมาชิกในกลุ่มอย่างเป็นทางการ และมีซิงเกิลโปรโมต ลาทาทา (Latata) อยู่ในอีพี ไอแอม
ในปีค.ศ. 2019 อูกีได้เข้าร่วมแสดงในรายการทีวี Keep Running ซีซันที่เจ็ดของประเทศจีนร่วมกับแองเจลาเบบีและนักแสดงชายอีกห้าคน
ในเดือนเมษายน ค.ศ. 2019 อูกีได้เข้าร่วมในรายการวาไรตีใหม่ของทางช่องเอ็มบีซี "The Gashinas" โดยทำการออกอากาศครั้งแรกในวันที่ 19 พฤษภาคม และในเดือนมิถุนายนปีเดียวกันอูกียังตกลงที่จะเข้าร่วมถ่ายรายการ "Law of the Jungle in Myanmar" อีกด้วย
มือปราบเหยี่ยวดำ

มือปราบเหยี่ยวดำ เป็นละครโทรทัศน์ แนวแอ็คชั่น อาชญากรรม สืบสวน-สอบสวน ออกอากาศครั้งแรกที่ ช่อง 7 เอชดีผลิตโดย บริษัท ป๊าสั่งย่าสอน จำกัดบทประพันธ์ของ พ.ต.อ.บรรดล ตัณฑไพบูลย์ บทโทรทัศน์ของ จรูญพร ปรปักษ์ประลัย ผู้จัดละครโดย นิรัตติศัย กัลย์จาฤก กำกับการแสดงโดย รฤกฤกษ์ กัลย์จาฤก นำแสดงโดย วงศกร ปรมัตถากร,พิมพ์ปวีณ์ โคกระบินทร์,รพีภัทร เอกพันธ์กุล,พิชยดนย์ พึ่งพันธ์,ศรศิลป์ มณีวรรณ์,ดอม เหตระกูล,มาริสา อานิต้า,กณิณ ปัทมนันถ์,สุทธิ์คุณ วันทานุ และนักแสดงร่วมอีกคับคั่งออกอากาศตอนแรกวันพุธที่ 17 มกราคม พ.ศ. 2561 ถึง วันพฤหัสบดีที่ 8 มีนาคม พ.ศ. 2561 ทุกวันพุธ พฤหัสบดี เวลา 20.30 น. เริ่มตอนแรกวันพุธที่ 17 มกราคม ทุกวันพุธ-พฤหัสบดี เวลา 20.30 น.ต่อจากละคร วังนางโหง
บอยส์รีพับลิก

บอยส์รีพับลิก (ฮันจา: 少年共和國) เป็นกลุ่มบอยแบนด์จากเกาหลีใต้ สังกัดค่าย Universal Music Group เปิดตัวอย่างเป็นทางการเมื่อ 5 มิถุนายน ค.ศ.2013 กับซิงเกิ้ลเพลง "Party Rock" ประกอบด้วยสมาชิกทั้งหมด 5 คน ได้แก่ วอนจุน, ซ็อนอู, ซ็องจุน, มินซู และ ซูอุง
ซิวิไลเซชัน VI

ซิวิไลเซชัน VI  เป็นเกมเทิร์นเบสแบบ 4X ที่พัฒนาโดย Firaxis Games เผยแพร่โดย 2K Games และจัดจำหน่ายโดย Take-Two Interactive เป็นส่วนหนึ่งของชุดซิวิไลเซชัน เปิดตัวบนไมโครซอฟท์ วินโดวส์และแมคโอเอสในเดือนตุลาคม 2016 และพอร์ตสำหรับลินุกซ์ในเดือนกุมภาพันธ์ 2017, ไอโอเอสในเดือนธันวาคม 2017 และนินเท็นโดสวิตช์ซึ่งเป็นเกมคอนโซลรุ่นเดียวที่ถูกเผยแพร่ ในเดือนพฤศจิกายน 2018
เช่นเดียวกับเกมอื่น ๆ ในซีรีส์ เป้าหมายสำหรับผู้เล่นคือนำอารยธรรมของตัวเองจากการตั้งถิ่นฐานในยุคแรก ๆ ผ่านหลายพันปีเพื่อกลายเป็นมหาอำนาจของโลกและบรรลุเงื่อนไขแห่งชัยชนะหนึ่งในหลายประการเช่นทางอำนาจทางทหาร มีอิทธิพลเหนือฝ่ายตรงข้ามอื่น ๆ ที่มนุษย์และคอมพิวเตอร์ควบคุม ผู้เล่นทำสิ่งนี้โดยการสำรวจโลกการสร้างเมืองใหม่ สร้างการปรับปรุงเมือง ใช้กองกำลังทหารเพื่อโจมตีและป้องกันจากผู้อื่น ค้นคว้าเทคโนโลยีใหม่และวัฒนธรรมพลเมือง และมีส่วนร่วมในการค้าและการเจรจากับผู้นำโลกคนอื่น ๆ
สุริยันจันทรา ตราบนั้นฉันรักเธอ

สุริยันจันทรา ตราบนั้นฉันรักเธอ (แปลตรงตัว You're the sun, I'm the twilight, beloved) เป็นละครโทรทัศน์อินเดียที่ออกอากาศช่อง Star Plus นำแสดงโดย รีเอ ชาร์มา แลพ อวิเนศ เรคฮี ละครโทรทัศน์เรื่องนี้เป็นภาคต่อของ "ลิขิตรักนี้เพื่อเธอ".ละครเรื่องนี้ออกอากาศครั้งแรกในวันที่ 3 เมษายน 2017 และออกอากาศตอนจบในวันที่ 1 มิถุนายน 2018 ซึ่งในประเทศไทย ละครโทรทัศน์เรื่องนี้ออกอากาศทางช่อง ไบรท์ทีวี
เนื้อเรื่องย่อ.
เรื่องราวเกิดขึ้นหลังจากเหตุการณ์การเสียสละชีวิตของ สุราจ-สันติ (จากเรื่อง “ลิขิตรักนี้เพื่อเธอ”) กว่า 20 ปีให้หลังชีวิตของลูกสาวของสุราจและสันติ หรือ “กนก” ที่โหยหาความรักจากซานโตซ (ย่า) ของเธอ ซึ่งเธอไม่เคยได้รับมันทั้งๆ ที่เธอรักย่าของเธอมาก ด้วยสาเหตุของการตายของ สุราจและสันติ ทำให้ซานโตซเมินเฉยต่อ กนก หลานสาวคนเดียวของเธอ โดยถึงขั้นต่อว่าหลานสาวของเธอหลายครั้ง ไม่ยอมรับ และพยายามเลี่ยงที่จะพบหน้ากนกเสมอ มีเพียง 2 คน คือ วิชและวัช พี่ชายของเธอเท่านั้นที่ดูแลและให้ความอบอุ่นกับกนกมาตลอด กนกพยายามทำทุกอย่างเพื่อให้ซานโตซ ยอมรับเธอตลอดมาตั้งแต่เด็กจนโต แต่ก็ยังไม่สามารถทำลายกำแพงที่ซานโตซสร้างขึ้นภายในจิตใจได้
อุมา ชานการ์ ชายหนุ่มผู้ที่เชื่อในศาสนาของตนอย่างเข้มงวดและเคร่งครัดอย่างมาก ทุกๆสิ่ง ทุกๆ อย่างอุมาคิดว่าเป็นเพราะความต้องการของพระเจ้า อุมาเป็นแพทย์อายุรเวชที่รักษาคนทั่วไปแต่ไม่รับรักษาสตรีเพียงเพราะความเชื่ออันสุดโต่งของตน การที่อุมาเคร่งครัดในความเชื่อในพระเจ้าอย่างสุดโต่งทำให้เขาคิดว่าแม้แต่การแต่งงานกับใครสักคนนั้นก็ขึ้นอยู่กับโชคชะตาและพระเจ้าได้กำหนดคู่ของเขาไว้แล้ว รอเพียงแต่จะมาพบเจอกันเท่านั้น ซึ่ง กนก เป็นหญิงสาวผู้นั้นที่อุมาคิดว่าเป็นพรและลิขิตจากองค์ศิวะที่สร้างมาเพื่อคู่กับเขา ดังเช่น พระแม่อุมาคู่กับองค์ศิวะนั่นเอง
ด้วยความเคร่งครัดและศรัทธาอย่างแรงกล้าในศาสนาความเชื่อของตน ทำให้อุมาเชื่อในการครอบงำความคิดและการกระทำจาก มาซิซาร์ (นันดา) ซึ่งได้เลี้ยงดูอุมาแทนแม่ของเขามาตั้งแต่เด็กๆ หลังจากที่แม่ของอุมาป่วยเป็นอัมพาต นันดามีเบื้องหลังที่เจ้าเล่ห์และโลภ จึงพยายามสั่งสอนและยุยงให้อุมาต้องปฏิบัติตามกฎของศาสนาอย่าเคร่งครัดแบบตึงโดยไม่ให้หย่อนเลยแม้แต่น้อย และหวังจะให้ลูกชายของตนครอบครองทุกอย่างแทนอุมา
การแต่งงานของ กนก และ อุมา เกิดขึ้นจากการพบกันในงานเฉลิมฉลองงานพระแม่อุมาและองค์ศิวะ อุมาตัดสินใจแต่งงานทันทีเพราะมั่นใจว่า กนก คือผู้ที่พระเจ้าส่งมาให้เป็นคู่ของตนและมี นันดู สนันสนุนการแต่งงานในครั้งนี้ แต่กนนนั้นมีเหตุผลที่จะมาพบกับอุมาไม่ใช่เพราะหวังแต่งงานแต่เพราะอยากได้ร้านขนมหวานของสุราจพ่อของเธอคืน หลังจากที่เธอทนเห็นซานโตซเสียใจไม่ได้ แต่กลับต้องมาเข้าพิธีแต่งงานกับอุมาเหมือนดังตกกะไดพลอยโจน ด้วยความที่เป็นสาวทันสมัย ความคิดสมัยใหม่ ทำให้ กนก สร้างความวุ่นวายให้กับบ้านของอุมาหลายครั้งจนทำให้ นันดา อยากจะกำจัด กนก ออกไปจากชีวิตของอุมา ความรักของ อุมาและกนก จะเป็นอย่างไรต่อไป กนกซึ่งเหมือนพระจันทร์ และ อุมาที่เปรียบเหมือนดวงอาทิตย์ จะโคจรมาพบกันและรักกันได้หรือไม่ การแต่งงานโดยที่ไม่ได้รู้จักกันมาก่อนจะทำให้ชีวิตคู่ของทั้งสองคนราบรื่นหรือไม่
หลวงอธึกเทวเดช (บุญเจียม โกมลมิศร์)

พลอากาศเอก หลวงอธึกเทวเดช (เจียม โกมลมิศร์) (2 สิงหาคม พ.ศ. 2440 – 25 กันยายน พ.ศ. 2529) เป็นอดีตผู้บัญชาการทหารอากาศ และอดีตรัฐมนตรีแห่งคณะรัฐมนตรีไทย คณะที่ 10 ผู้มีบทบาทสำคัญในกรณีพิพาทอินโดจีน
ครั้งหนึ่ง เคยมีการตั้งชื่อ "อำเภออธึกเทวเดช" ในจังหวัดพระตะบองตามชื่อของเขา เมื่อครั้งที่ไทยได้รับดินแดนจากประเทศฝรั่งเศสคืนมาบางส่วน
ประวัติ.
วันที่ 13 พฤศจิกายน พ.ศ. 2483 มีพระบรมราชโองการโปรดเกล้าโปรดกระหม่อมตั้งหลวงอธึกเทวเดช รองผู้บัญชาการทหารอากาศ มาเป็นแม่ทัพอากาศ เพื่อเตรียมการกรณีพิพาทอินโดจีน
กรณีพิพาทอินโดจีน.
ในกรณีพิพาทอินโดจีน เมื่อครั้งที่ประเทศฝรั่งเศสเป็นฝ่ายเริ่มการโจมตี หลวงอธึกเทวเดชได้ทำหน้าที่เป็นแม่ทัพอากาศ เพื่อป้องกันภัยทางอากาศและสนับสนุนกำลังภาคพื้นดิน และได้รับชัยชนะในวันที่ 27 เมษายน พ.ศ. 2484 โดยประเทศไทยได้ดินแดนที่เคยเสียไปคืนมาบางส่วน
ใน พ.ศ. 2484 ประเทศไทยได้รับ 4 จังหวัด ประกอบด้วย จังหวัดนครจัมปาศักดิ์, จังหวัดลานช้าง, จังหวัดพระตะบอง และจังหวัดพิบูลสงคราม หลังจากการเจรจาระหว่างประเทศญี่ปุ่นกับประเทศฝรั่งเศสที่กรุงโตเกียว ซึ่งหนังสือ"เล่าความหลังครั้งสงคราม" ของโกวิท ตั้งตรงจิตร ได้ระบุว่า จังหวัดพระตะบอง เดิมเป็นเมืองพระตะบองของเขมร แล้วมีการตั้งชื่อ "อำเภออธึกเทวเดช" เมื่อครั้งที่ไทยได้จังหวัดพระตะบอง ตามชื่อของพลอากาศเอกหลวงอธึกเทวเดช ทว่า ก็ต้องคืน 4 จังหวัดดังกล่าวให้แก่ฝรั่งเศส เนื่องด้วยฝ่ายสัมพันธมิตรเป็นฝ่ายชนะสงครามโลกครั้งที่สอง หลังจากไทยปกครอง 4 จังหวัดดังกล่าวได้ 5 ปี 4 เดือน 1 วัน
รัฐมนตรี.
พลอากาศเอก หลวงอธึกเทวเดช (เจียม โกมลมิศร์) เป็นมิตรสหายของสมาชิกแกนนำคณะราษฎรที่เข้าร่วมคณะรัฐบาล โดยในวันที่ 10 มีนาคม พ.ศ. 2485 มีการแต่งตั้งให้เขาเป็นรัฐมนตรีของคณะรัฐมนตรีไทย คณะที่ 10 ทว่าภายหลัง เขาได้ถวายบังคมลาออกจากตำแหน่งเมื่อวันที่ 14 เมษายน พ.ศ. 2486
ไมเคิล บีรุท

ไมเคิล บีรุท (1957 -) เป็นนักออกแบบกราฟิก, นักวิจารณ์งานออกแบบ เขาเป็นที่รู้จักจากงานออกแบบโลโก้ที่มีชื่อเสียงมากมาย เช่น โลโก้สำหรับแคมเปญหาเสียงของฮิลลารี คลินตัน เมื่อปี 2016, เวอริซอน, มาสเตอร์การ์ด, บิลบอร์ด เป็นต้น
บีรุทเกิดที่เมืองคลีฟแลนด์ ในรัฐโอไฮโอ และจบการศึกษาด้านออกแบบกราฟิกจากวิทยาลัยการออกแบบ สถาปัตยกรรม ศิลปะ และการวางแผน มหาวิทยาลัยซินซินแนทิ
บีรุทเคยดำรงตำแหน่งรองประธานออกแบบกราฟิกที่วิจเนลลี แอสโซซีเอเทส (Vignelli Associates) และปัจจุบันเขาเป็นพาร์ทเนอร์ของสำนักงานนิวยอร์กของเพนแทแกรม ตั้งแต่ปี 1990
นอกจากงานออกแบบโลโก้แล้ว บีรุทยังมีผลงานศิลปะจัดแสดงแบบถาวรและชั่วคราวที่พิพิธภัณฑ์ทั่วโลก
บีรุทเคยดำรงตำแหน่งประธานใหญ่ของสถาบันงานกราฟิกแห่งอเมริกา (American Institute of Graphic Arts; AIGA) เมื่อปี 1998 - 2001 และเป็นอาจารย์นักวิจารณ์อาวุโสประจำสถาบันศิลปะเยล
ลิขิตรักนี้เพื่อเธอ

ลิขิตรักนี้เพื่อเธอ  เป็นละครโทรทัศน์สัญชาติอินเดีย ออกอากาศทางช่อง Star Plus ตั้งแต่ 29 สิงหาคม 2011 ถึงวันที่ 10 กันยายน 2016 รวมแล้วออกอากาศได้ 1,487 ตอน นำแสดงโดย อานัส ราชิต และ ทิปิกา ซิงห์ ละครเรื่องนี้มีภาคต่อคือ "สุริยันจันทรา ตราบนั้นฉันรักเธอ" เริ่มออกอากาศตอนแรกในวันที่ 3 เมษายน 2017 และออกอากาศตอนจบในวันที่ 1 มิถุนายน 2018 ซึ่งได้นำมาออกอากาศทางทีวีดิจิทัลในประเทศไทย 2 ครั้ง ครั้งแรกออกอากาศทางช่องไบรต์ทีวี โดยฉายทั้ง 2 ภาค และครั้งที่ 2 ออกอากาศทางช่องเจเคเอ็น 18 ตั้งแต่วันที่ 14 มิถุนายน จนถึงปัจจุบัน ซึ่งเบื้องต้นจะออกอากาศภาคแรกก่อน
เนื้อเรื่องย่อ.
เป็นเรื่องราวความรักของ “สันติ” และ “สุราจ” สันติ หญิงสาวผู้อาภัพและกำพร้า เพราะพ่อแม่ของเธอต้องตายจากกลุ่มผู้ก่อการร้าย จากฝันร้ายตลอดกาลของเธอกลับกลายเป็นที่มาของความฝันอันสูงสุดในชีวิต คือการได้เป็นตำรวจในหน่วย IPS (Indian Police Service Officer) แต่แล้วความฝันเป็นอันต้องพังทลายลง เมื่อ อังกูร พี่ชายของเธอได้จัดหาคู่ครองมาให้ก่อนที่เขาจะย้ายไปทำงานที่อเมริกา โดยให้แต่งงานกับ สุราจ ชายธรรมดาทั่วไป และที่บ้านมีอาชีพเปิดร้านขายขนมหวาน การก้าวเข้ามาเป็นสะใภ้คนโตของบ้าน ทำให้เธอต้องพบเจอกับแม่สามีที่แสนจะเข้มงวด และอุปสรรคอื่นๆอีกมากมาย ความรักระหว่างเธอกับสุราจจะลงเอยเช่นไร เธอจะฟันฝ่าปัญหาต่างๆมากมายเหล่านี้ไปได้อย่างไร
นักแสดง.
นักแสดงสมทบ.
<templatestyles src="Div col/styles.css"/>